# Samuel Beckett

Samuel Beckett
**Samuel Beckett** (Dublin, 13. april 1906 – Pariz, 22. decembar 1989) bio je dramatičar i romanopisac irskog porijekla.

Od 1938. godine živi u Parizu te nakon rata počinje i pisati na francuskom. Prijateljevao je s Jamesom Joyceom, kojemu je bio i osobni tajnik. 1969. godine dobio je Nobelovu nagradu za književnost. Beckett je jedan od glavnih predstavnika teatra apsurda.

## Stvaralaštvo

Beckett je najslavniji po drami *U očekivanju Godota*, koju je kritičar Vivian Mercier opisao riječima: "drama u kojoj se dvaput ništa ne događa". Dramatičar pomoću smiješnih i izgubljenih likova prikazuje temeljni besmisao i besciljnost života, što se lijepo poklopilo s tadašnjim usponom filozofske škole egzistencijalizma. Poput mnogih djela nakon 1947, napisao ju je na francuskom (*En attendant Godot*). Drama je nastala između oktobra 1948. i januara 1949, objavljena je 1952, a premijerno izvedena 1953. Doživjela je uspjeh kod kritike i publike, te potakla kontroverze. I danas se izvodi vrlo često po cijelom svijetu.

Krajem 1940-ih i početkom 1950-ih Beckett je na francuskom napisao svoje najpoznatije romane, koji se često, unatoč njegovu izričitom protivljenju, nazivaju "trilogijom": *Molloy* (napisano 1947, objavljeno 1951), *Malone umire* (napisano 1948, objavljeno 1951) i *Bezimeni* (1953).

Kroz ta tri romana čitalac može pratiti razvitak Beckettova zrela stila i tema. *Molloy* ima više osobina konvencionalnog romana: vrijeme, mjesto, zbivanje i radnju. *Malone umire* uglavnom se rješava zbivanja i radnje, ali ostaju naznake mjesta i vremena. "Radnja" knjige ima oblik unutarnjeg monologa. Napokon, u *Bezimenome* nestaje i osjećaj mjesta i vremena. Osnovna je tema tog romana sukob između želje glasa da nastavi govoriti i time nastavi postojati, te gotovo jednako jake želje za tišinom i ništavilom.

Zaokupljen problemom ljudske egzistencije i otuđenosti modernog života, Beckett u svim svojim djelima daje krajnje pesimističnu viziju svijeta i prikazuje život kao igru viših sila u kojoj je čovjek svedan na fiziološko i duhovno vegetiranje, na besmisleno "trajanje" ispunjeno patnjama i uzaludnim iščekivanjem spasa.

Da bi prikazao apsurdnost takvog života i čovjekovu bespomoćnost, Beckett napušta tradicionalnu romanesknu fabulu i uobičajeni dramski zaplet te ih zamjenjuje nizom scena koje se ponavljaju s malim varijantama, a likove svodi na groteskne i stravične marionete (kljasti, nijemi, slijepi, gluhi, itd.), koje se pomiču po nekom besmislenom ritmu unutar svog ograničenog životnog kruga (ulica, raskršće, soba) ili su čak i u tom kretanju onemogućene (smještene u kante za smeće ili zatrpane u pijesku).

Izraz je prilagođen tim apsurdnim situacijama i sugerira ih besmislenim ponavljanjem više-manje istih dijaloga ili dugim unutrašnjim monolozima, u kojima je jezik oslobođen uobičajene gramatičke strukture.

S druge strane, iako su Beckettova djela – kako romani, tako i drame – u osnovi pesimistična, uvijek su prožeta blagim humorom i simpatijama prema likovima.

## Djela

### Drame

* *Eleutheria* (1940-e/objavljena 1995)
* *U očekivanju Godota* (1952)
* *Svi koji padaju* (1956)
* *Djela bez riječi I.* (1956)
* *Djela bez riječi II.* (1956)
* *Kraj igre* (1957)
* *Krappova zadnja snimka* (1958)
* *Ugrubo za kazalište I.* (kraj 1950-ih)
* *Ugrubo za kazalište II.* (kraj 1950-ih)
* *Žeravica* (1959)
* *Sretni dani* (1960)
* *Ugrubo za radio I.* (1961)
* *Ugrubo za radio II.* (1961)
* *Riječi i muzika* (1961)
* *Cascando* (1962)
* *Drama* (1963)
* *Film* (1963)
* *Idi mi, dođi mi* (1965)
* *Eh Joe* (1965)
* *Dah* (1969)
* *Ne ja* (1972)
* *Onaj put* (1975)
* *Zvuk koraka* (1975)
* *Trio duhova* (1975)
* *...ali oblaci...* (1976)
* *Komad monologa* (1980)
* *Rockaby* (1981)
* *Improvizacija Ohio* (1981)
* *Quad* (1982)
* *Katastrofa* (1982)
* *Nacht und Träume* (1982)
* *Što gdje* (1983)

### Proza

* *Proust* (1931)
* *Sanjati o lijepim i prosječnim ženama* (1932/objavljeno 1992)
* *Više bocka nego udara* (1934)
* *Murphy* (1938)
* *Mercier i Camier* (1946/objavljeno 1974)
* *Molloy* (1951)
* *Malone umire* (1951)
* *Bezimeni* (1953)
* *Watt* (1953)
* *Priče i tekstovi nizašto* (1954)
* *Bram van Velde* (saradnja: Georges Duthuit i Jacques Putnam) (1958)
* *Kako je to* (1961)
* *Izgubljeni* (1971)
* *Prva ljubav* (1973)
* *Šištanje* (1976)
* *Društvo* (1979)
* *Loše viđeno, loše rečeno* (1981)
* *Disjecta* (1983)
* *Worstward Ho* (1984)
* *Nepomično micanje* (1988)

### Pjesme

* *Whoroscope* (1930)
* *Echo's Bones and other Precipitates* (1935)
* *Collected Poems in English* (1961)
* *Collected Poems in English and French* (1977)
* *What is the Word* (1989)

## Vanjski linkovi